
ELEGIA I. 


N 

Ergo tam patiens indefessusque laborum 
Esuriens patriis rusticus acer agris 
Pauca fugam leti studio sibi quaeret inani ? 

Vimque necaturae sentiet ille famis ? 

Qua prece , quo gemitu Superos , hominesve movebo ? 
Nempe haec pars superest , quam morientis , agam. 

Cernite quam solis agrestes ossibus haerent : 

Nusquam est in sicco graminis herba solo . 

0 tellus jam non mater , sed dura noverca : 

Me miserum , levius jam tibi pondus ero . 

Sic caligantemquc oculis et genua labantem 
Agricolam in campis ingemuisse reor. 

Tu vero , nam centum oculos centum adplicat aures , 
Urget quem stimulis advigilantis amor : 

Tu pater haec hauris , et natis flentibus addens 
Ipsorumqne dolens corde gemente vicem ; 

Adsumus , exclamas : miseris succurrere par est ; 
Adsumus : in nostro spes_refovete sinu . 

Mc natosque meos nullo discrimine habebo , 

Auxilium mensa haec omnibus una feret , 

Hoc est , sancte Deus , populo quod nostra precanti 
Nuper in extrema est reddita vita die ? 

Certum est , rem vitamque ipsam hanc impendere egenis : 
Haec omnis collo est turba ferenda meo . 

Ite rates Pharioque exponite littore fruges : 

Fata meis , foedam rem prohibete milii . 

Deliciant nummi, pietas non deficit: o quam 
Mollia supplicibus pectora Cocsar habet ! 

Nec desunt sacris argentea munera mensis ; 

Viva Dei vivo me Patre templa cadant ? 

Ferte cibum, famuli, date opem, relevate jacentes: 
Mccum erit , ut cunctis suppetat , iste labor . 

Hic ceu per medias Urbes si flexibus erret , 

Prataque largifluis alluat amnis aquis ; 

Fervet opus : levis admissa rota volvitur unda ; 

Hic docta argutus stringitnr arte chalybs • 

Illic dente scabro Cerealia dona teruntur: 

Candidus it rapido pulvis ab orbe molae . 

Persultat loetas loetum pecus omne per herbas , 

Gralaque silvestres mulcet avena Deos . 

✓ 

Sic ubi larga tuo diffusa est muuere frugis 
Copia , perque inopes ivit amica domos ; 

Hinc habilis rediit duris vigor ille colonis , 

Et sala firmatus suscitat arva labor . 

Sic tua Scacotides moribunda revixit , egentem 
Se memori et gaudet mente fuisse Pharos . 

Fortunata Pharos ! sitiens licet aestus agrestes , 

Aut penetrans Boreae frigus adurat opes ; 

Nil tibi damna famis metuas pastore sub isto : 
Omnia fert pietas , omnia vincit amor . 

Vivat ut ille, roga: sit opus, tibi fercula Coelum, 
Et dabit emisso pocula fonte silex. 



ELEGIA II. 


* 


ivc diu venerande senex : proprios ego tecum , 

Si fas est , annos contribuisse velim . , 

Tu sacri dum sceptra tenes pastoria regni , 

Delapsus Coelo diceris esse Pater . 

Ilissa Fharosque mihi testes : hic gratia si qua est , 
Hic pietatis erunt et monumenta tuae . 

Frugibus infelix ibat niger annus : at illum 
Mutasti niveis providus alitibus • 

Nam cx aliis accita plagis alit oppida messis : 

At macilenta fames Tartara nigra subit. 

Haec fore ut oeternis numquam caput efferat umbris 
Spes populi te te respicientis ait . 

Nec cadet ista tuo bene pignore firma , priusquam 
Coelica ad ambrosias te vocet aula dapes . 

Hunc vero vobis , inopes gaudete , timorem 
Laethaco facilis mersit in amne Deus . 

Sed tu vive libens : hic te nisi vota morentur , 

Nunc Leopoldeus non decoraret honos . 

Ordinibus Superum quo serius , altius hoc te 
Inseret ad reliquum vita superstes opus . 

Inveniet quid agat pietas tua : gaudet Olympus -• 
Circa hominum saliunt cura dolorque latus . 

Te beet interea beuefactis nata voluptas , 

Et tibi sil populi grata in amore quies . 

Quisquis amatur , onus vel Atlantis perferat , olli 
Publicus est oneris dulce levamen amor • 

Te memorant, teneri cum pignora salva parentes 
Adspectant , gremio cum refoventque suo . 

Et si fausta sibi , et felicia cuncta precantur 
Exoptant capiti sint prius ista tuo . 

